Oston O‘runov jarohat oldi

O‘FA rasmiy saytida ma'lum qilinishicha, 19 yoshli futbolchi milliy jamoa mashg‘ulotlari vaqtida jarohat olgan.
Bundan tashqari, «Paxtakor» himoyachisi Yegor Krimets ham 5 oktabr kuni o‘tkazilgan mashg‘ulotlarda olgan jarohati sabab Eron va BAA milliy jamoalariga qarshi uchrashuvlarni o‘tkazib yuboradigan bo‘ldi.
Ma'lumot uchun, O‘zbekiston – Eron milliy jamoalari uchrashuvi 8 oktabr kuni «Paxtakor» stadionida kechadi. O‘yin soat 18:00da boshlanadi. 12 oktabr kuni esa vakillarimiz Dubayda BAA milliy jamoasiga qarshi o‘rtoqlik uchrashuvida maydonga tushadi.
O‘tgan mavsumda Rossiyaning «Ufa» klubida o‘ynagan O‘runov yangi mavsum arafasida «Spartak» safiga borib qo‘shildi. U 2019 yildan buyon milliy jamoaga nomzod hisoblanadi.